钦定古今图书集成/明伦汇编/氏族典/第445卷 > 《廖用贤尚友录》 > 柳憕
## 钦定古今图书集成/明伦汇编/氏族典/第445卷 > 《廖用贤尚友录》 > 柳憕

按《南史柳元景传》：“恽弟憕，字文深，少有大意，好元言，
通《老》《易》。梁武帝举兵至姑熟，憕与兄恽及诸友朋于
小郊候接。时道路犹梗，憕与诸人同憩逆旅食，俱去。
行里馀，憕曰：‘宁我负人，不人负我。若复有追，堪憩此
客’。命左右烧逆旅舍，以绝后追。当时服其善断。历位
给事黄门侍郎，与琅琊王峻齐名，俱为中庶子，时人”
号为“方正”后为镇北始兴王长史蜀郡太守。